બીજા લોકનૃત્યો વિષે વાત કરીએ તો ઉત્તર ગુજરાતનું અશ્વનૃત્ય, વણઝારાનું હોળી નૃત્ય, દૂબળાઓનું ઘેરિયાનૃત્ય, તડવીઓનું ઘેરૈયાનૃત્ય, માંડવાનૃત્ય, ભરવાડોના ડોકા અને હૂડારાસ, આલેણી-હાલેણી, પંચમહાલના ભીલોનું તરવારનૃત્ય, ધરમપુરના આદિવાસીઓનું શિકારનૃત્ય, ડાંગીનૃત્ય, સીદીઓનું ધમાલનૃત્ય, હળપતિઓનું તુરનૃત્ય જેવા અનેક નૃત્યો આપણા ગુજરાતમાં આજે પણ સચવાયા છે જે 26 જાન્યુઆરીના દિલ્હીના કાર્યક્રમોમાં રસપૂર્વક દેખાડાય છે.